Կատարյալ հանցագործություն

**«Կատարյալ հանցագործություն»** (), Ալեքս դե լա Իգլեսիայի ռեժիսորական ֆիլմ, որը թողարկվել է 2004 թվականին: Ֆիլմի վերնագրում ռեժիսորը դիտավորյալ սխալ է թույլ տվել՝ ճիշտ «Crimen perfecto»-ի փոխարեն:

## Սյուժե
Ռաֆայել Գոնսալեսը Մադրիդի խոշոր ունիվերմագի լավագույն վաճառողն է և կանացի հագուստի մասնագետ։ Նրա ղեկավարած կանացի հագուստի բաժնի բոլոր աշխատակիցները խենթանում են նրա համար։ Նա մտերիմ հարաբերությունների մեջ է մտնում գրեթե բոլորի գեղեցկուհիների հետ։ Սակայն Ռաֆայելն իր մասնագիտության մեջ ուժեղ մրցակից ունի՝ տղամարդկանց հագուստի բաժնի գեր և ճաղատ Դոն Անտոնիոն։ Նրանք երկուսն էլ ձգտում են զբաղեցնել հարկի մենեջերի տեղը, և երբ ղեկավարությունը վերջապես նախապատվությունը տալիս է Դոն Անտոնիոյին, Ռաֆայելի համբերությունը սպառվում է։ Երկու վաճառողների միջև բաց բախում է տեղի ունենում, որի արդյունքում Ռաֆայելը պատահաբար սպանում է Դոն Անտոնիոյին։ Բարեբախտաբար, ոչ ոք դա չի տեսել, բացի խանութի ամենատգեղ աշխատակցից՝ Լուրդես անունով մի աղջկա, որին Ռաֆայելը միշտ անտեսում էր։ Լուրդեսը որոշում է օգտվել իրավիճակից և շանտաժի միջոցով միանձնյա տիրապետել Ռաֆայելին։ Լուրդեսը օգնում է նրան ազատվել դիակից՝ իր գուրգուրանքի և ուշադրության դիմաց։ Ռաֆայելը, չնայած Լուրդեսի նկատմամբ իր զզվանքին, ստիպում է իրեն սեռական հարաբերություն ունենալ նրա հետ։ Սակայն շուտով սեռական անհագ Լուրդեսի հետ այս հարաբերությունները սկսում են ծանրաբեռնել նրան, և նա որոշում է ազատվել իր անցանկալի սիրեցյալից՝ կեղծելով իր մահը։ Նրան հաջողվում է, նա հանկարծակի անհետանում է ունիվերմագից և Լուրդեսի կյանքից։ Ավելի ուշ Ռաֆայելը, հորինված անվան տակ, բացում է իր սեփական բիզնեսը՝ փողկապներ վաճառող փոքրիկ խանութ։ Մի քանի տարի անց մի օր նա դուրս է գալիս փողոց և նկատում անսովոր մի բան. ինչ-որ տոնական ոգևորություն և մարդկանց մեծ բազմություն, որոնք հագնված էին վերջին նորաձևությամբ։ Պարզվում է, որ քաղաք է եկել մի  միլիարդատեր նորաձևության սիրահար, որի մեջ Ռաֆայելը հեշտությամբ ճանաչում է իր նախկին ենթակա Լուրդեսին։ Սկսվում են տոնական միջոցառումները, և մաքուր պատահականությունը մի քանի վայրկյանով մոտեցնում է Ռաֆայելին և Լուրդեսին։ Լուրդեսը հպարտորեն և արհամարհանքով անտեսում է նրան։

## Դերերում

* Գիլյերմո Տոլեդո - Ռաֆայել Գոնսալես
* Մոնիկա Սերվերա - Լուրդես
* Լուիս Վարելա - Դոն Անտոնիո Ֆրագուաս
* Էնրիկե Վիլյենա - Հանձնակատար Քեմփոյ
* Ֆեռնանդո Տեխերո - Ալոնսո
* Խավիեր Գուտիերես- Ջեյմի
* Կիրա Միրո - Ռոքսաննա
* Ռոսարիո Պարդո - հաճախորդ
* Գրասիա Օլայո - Կոնչա
* Խոսե Ալիաս - Մաթիաս

## Մրցանակներ և անվանակարգեր

* 2004 - Ֆիլմը ներկայացվել է Տորոնտոյի և Մարաքեշի կինոփառատոներում։
* 2005 - Կոնյակի ոստիկանական ֆիլմերի փառատոնի Գրան պրի և հանդիսատեսի մրցանակ
* 2005 - Եվրոպական կինոմրցանակաբաշխության անվանակարգեր. Լավագույն ռեժիսոր (Ալեքս դե լա Իգլեսիա), Հանդիսատեսի մրցանակ ռեժիսորի համար (Ալեքս դե լա Իգլեսիա), Հանդիսատեսի մրցանակ լավագույն դերասանուհու համար (Մոնիկա Սերվերա)
* 2005 - Գոյա մրցանակի 6 անվանակարգ՝ լավագույն դերասան (Գիլյերմո Տոլեդո), լավագույն նոր դերասանուհի (Մոնիկա Չերվերա), երկրորդ պլանի լավագույն դերասան (Լուիս Վարելա), լավագույն բեմադրական ռեժիսորական աշխատանք (Խուանմա Պագազաուրտունդուա), լավագույն հատուկ էֆեկտներ, լավագույն հնչյունային աշխատանք

## Աղբյուրներ

* Официальный сайт фильма
* 
* 
* «Идеальное преступление» на сайте YouTube
Կատեգորիա:2004 ֆիլմեր
Կատեգորիա:Իսպանական ֆիլմեր
Կատեգորիա:Իսպաներեն ֆիլմեր
Կատեգորիա:Կինոկատակերգություններ
Կատեգորիա:Թրիլեր ֆիլմեր
Կատեգորիա:Իսպանական կինոկատակերգություններ
Կատեգորիա:Դրամա ֆիլմեր
Կատեգորիա:Իտալական ֆիլմեր
Կատեգորիա:Վավերագրական ֆիլմեր
Կատեգորիա:Սև հումոր
Կատեգորիա:Թրիլերներ
Կատեգորիա:Արկածային ֆիլմեր
Կատեգորիա:Կինո